પણ ગુજરાતમાં દારૂબંધીના મામલે અસરકારક કંઈ પણ થવાને બદલે નાટકબાજી બહુ થાય છે. જીજ્ઞેશ મેવાણી ધારાસભ્ય થયા બાદ શહેરના પુર્વ વિસ્તારમાં અને વાડજ વિસ્તારમાં દારૂ વેચાય છે તેવો હંગામો કર્યો અને ટોળા સાથે રસ્તા ઉપર ઉતરી દારૂના અડ્ડા બંધ કરાવવાની માગણી કરી. જીજ્ઞેશનો પ્રયાસ સારો હતો, તેની ઉપર શંકા કરવાનું કોઈ કારણ નથી, તેવી જ રીતે ગુજરાતના સક્રિય રાજકારણમાં આવતા પહેલા અલ્પેશ ઠાકોરે પોતાની જ્ઞાતિમાં દારૂની બદીને નાથવા માટે ભરપુર પ્રયાસ કોઈ પણ પ્રસિદ્ધિ વગર કર્યા હતા, સાથે ઠાકોરોમાં શિક્ષણનું પ્રમાણ વધે તે દિશામાં પણ સામાજીક સુધારણાના કાર્યક્રમો કર્યા હતા. જયારે હાર્દિક પટેલનો વિષય જ આખો અલગ છે.